Diari Oficial de la Generalitat Valenciana


Sumari del DOGV 5539, del 21-06-2007 (2007/8137)

ACORD de 25 de maig de 2007, del Consell, pel qual s'aprova l'Acord de la Conselleria de Justícia, Interior i Administracions Públiques i els representants de les centrals sindicals integrants de la Mesa Sectorial de Justícia, sobre incorporació a les pagues extraordinàries del personal de l'administració de justícia de la "paga addicional única" per al període 2007-2009.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5539

Data del DOGV
:   21-06-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/8137


Data del document
:   25-05-2007

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * prima salarial
    * personal de l'administració de justícia
    * funcionari
    * remuneració del treball
    * concurs administratiu

ACORD de 25 de maig de 2007, del Consell, pel qual s'aprova l'Acord de la Conselleria de Justícia, Interior i Administracions Públiques i els representants de les centrals sindicals integrants de la Mesa Sectorial de Justícia, sobre incorporació a les pagues extraordinàries del personal de l'administració de justícia de la "paga addicional única" per al període 2007-2009. [2007/8137]  
El Consell, en la reunió del dia 25 de maig de 2007, va adoptar l'acord següent:  
La Llei 11/2006, de 27 de desembre, de Pressupostos de la Generalitat per l'exercici 2007, estableix en l'article 23 que "... la massa salarial del personal funcionari en servei actiu, a qui siga d'aplicació el règim retributiu de la Llei 30/1984, de 2 d'agost, de Mesures per a la Reforma de la Funció Pública, així com al de la resta de personal sotmés a règim administratiu i estatutari, experimentarà un increment de l'1 per 100, que es destinarà a l'augment del complement específic, o concepte adequat, per tal d'aconseguir progressivament, en successius exercicis, una acomodació de tals complements que en permeta la percepció en 14 pagues a l'any, dotze ordinàries i dues addicionals en els mesos de juny i desembre?"  
Per tal de poder dur a terme el que estableix l'article esmentat, en relació amb el personal de l'administració de justícia que presta serveis a la Comunitat Valenciana, s'ha procedit a la negociació amb les organitzacions sindicals presents a la Mesa Sectorial de Justícia.  
Fruit d'aqueixa negociació ha sigut l'Acord subscrit per la conselleria de Justícia, Interior i Administracions Públiques i els representants de les centrals sindicals integrants de la Mesa Sectorial de Justícia, en la reunió del dia 15 de maig de 2007, amb el següent tenor literal:  
«Acord de la conselleria de Justícia, Interior i Administracions Públiques i els representants de les centrals sindicals integrants de la Mesa Sectorial de Justícia, sobre incorporació a les pagues extraordinàries del personal de l'administració de justícia de la 'paga addicional única'per al període 2007-2009».  
L'administració i les organitzacions sindicals presents en la Mesa Sectorial de Justícia acorden la mesura d'incloure en les pagues extraordinàries la paga addicional de l'article 23.3 de la Llei 11/2006, que es recull en l'annex I, de forma progressiva en els exercicis 2007 al 2009, basant-se en allò que estableix l'article 23 de la Llei 11/2006, de 27 de desembre, de Pressupostos de la Generalitat per al 2007, per la qual cosa, addicionalment a l'increment retributiu que es determine amb caràcter general en les corresponents lleis de pressupostos, es produirà un increment de l'1% de la massa salarial en cada un d'aquests exercicis, que es destinarà a retribuir pel concepte de 'paga addicional article 23.3 de la Llei 11/2006'.  
Els imports resultants que s'assenyalen en l'annex I es repartiran en dos pagaments únics, que s'incorporaran a les pagues extraordinàries com a 'paga addicional article 23.3 Llei 11/2006', i seran actualitzats cada any de vigència de l'Acord, tenint en compte l'increment retributiu que amb caràcter general es determine en les corresponents lleis de pressupostos, així com l'1% de la massa salarial corresponent.  
ANNEX I  
Imports anuals de la paga addicional article 23.3 Llei 11/2006,   
corresponent a l'exercici 2007.  
COS INCREMENT   
 ANUAL 2007  
METGE FORENSE 276,96  
GRUP DE GESTIÓ PROCESSAL I ADMINISTRATIVA 245,58  
COS DE TRAMITACIÓ PROCESSAL  
I ADMINISTRATIVA 214,20  
AUXILI JUDICIAL 198,50»  
L'article 35 de la Llei 9/1987, de 12 de juny, d'Òrgans de Representació, Determinació de Condicions de Treball i Participació del Personal al Servici de les Administracions Públiques, disposa que, per a la validesa i eficàcia dels acords, caldrà l'aprovació expressa i formal del Consell de Govern de la Comunitat Autònoma.   
Per tot això, fent ús de les facultats conferides per l'article 28.c) de la Llei del Consell, i a proposta del conseller de Justícia, Interior i Administracions Públiques, el Consell  
ACORDA  
Aprovar el text de l'Acord de la conselleria de Justícia, Interior i Administracions Públiques i els representants de les centrals sindicals integrants de la Mesa Sectorial de Justícia sobre incorporació a les pagues extraordinàries del personal de l'administració de justícia de la 'paga addicional única'per al període 2007-2009.  
Valencia, 25 de maig de 2007  
El Vicepresident i Secretari del Consell,  
Víctor Campos Guinot